als_Latn dik_Latn sag_Latn
"Dr.Flori", infermieri rrezikon deri në 2 vite burg
Infermieri që ka rezultuar në shërbim, ditën e vdekjes së Dr. Florit, nëse del fajtor, mund të dënohet deri në dy vite burg. Sipas asaj që raporton News 24, prokuroria ka vendosur të rimarrë edhe njëherë në pyetje bashkëshorten e Florand Kondit, i njohur me emrin e artit "Dr.Flori" si dhe pastorin Fitor Muça, për të vërtetuar akuzat ndaj shërbimit të urgjencës.
Pikërisht hetimet për vdekjen e e këngëtarit Florand Kondi janë përqendruar te vonesa e shërbimit të urgjencës mjekësore që ndodhej pranë banesës të së ndjerit.
Policia e Tiranës ka nisur procedimin penal në gjendje të lirë për shtetasin me inicialet A.SH., pasi gjatë hetimeve të kryera për vdekjen e shtetasit Florand Kondi, ka rezultuar se ky shtetas me detyrë infermier tek urgjenca e Tiranës në datë 17.11.2014 ora 09:30, në momentin që shtetasja Blerina Leçini e ka njoftuar për gjendjen e keqësuar të bashkëshortit të saj Florand Kondi, nuk ka marrë masat për të dërguar ambulancën bashkë me ekipin mjekësor për ti dhënë ndihmë.
Dyshohet se mosdhënia e ndihmës në kohën e duhur mund të ketë ndikuar në vdekjen e tij. Në nenin 97 të Kodit Penal, “Mosdhënia e ndihmës”, pa shkaqe të arsyeshme nga ana e personit që me ligj ose për shkak të detyrës detyrohej ta jepte atë, kur si pasojë e saj është shkaktuar dëmtimi i rëndë i shëndetit, rrezikimi i jetës ose vdekja, përbën kundërvajtje penale dhe dënohet me gjobë ose me burgim gjer në dy vjet.
Ndërkohë Prokuroria e Tiranës ka bërë këqyrjen e regjistrit të shërbimit të urgjencës dhe ka marrë në pyetje shefin e këtij shërbimi. Organi i akuzës pohon se është e nevojshme pyetja e bashkëshortes së Doktor Florit, por marrja e deklarimeve të saj është vendosur të bëhet në një kohë të përshtatshme. Në pyetje do të merret edhe Pastori Fitor Muça.
Sipas të dhënave nga hetimi Doktor Flori ka mbërritur pa jetë në urgjencën e QSUT-së në Tiranë, ndërsa mjekësia ligjore ka deklaruar se duhet të paktën edhe një javë tjetër kohë derisa të përfundojë analizat laboratorike. Pas këtyre analizave autopsia do të konsiderohet e përfunduar, duke dhënë edhe shkakun përfundimtar dhe zyrtar të vdekjes së Doktor Florit.
- Do të habiteni me forcën që posedon Ushtria e Shqipërisë (VIDEO)
- Stevo Pendarovski: Faktor politik nga Shkupi kanë instruktuar Grupin e Kumanovës?! (VIDEO)
- Ermal Mamaqi e bën të qajë Mimoza Kusarin (Video)
- Shkup: Një i ri rrahët me shkopinj bejsbolli nga dy të panjohur
- VMRO-PP: Edhe ne kemi “bomba” kundër LSDM-së!
- Tetovë, disa OJQ shqiptare dolën me kërkesa konkrete në lidhje me krizën politike
- Aksident në rrugën Kërçove-Gostivar, së paku një i vdekur (FOTO)
- Letra prekëse e 14-vjeçarit, drejtuar Edi Ramës: Të lutem, kthejeni babin në punë
- 5-vjeçari nga Siria mallëngjen botën: Kam dy ditë pa ngrënë, kur jam shumë i uritur ha bar - VIDEO
- Reagon miku i Ali Ahmetit, ja si e quan Komandant Hoxhën! (Video)
- Komandant Hoxha: Ali Ahmeti meriton plumbin!
- Shikoni drejtpërsëdrejti në Almakos pres-konferencën e Zoran Zaev para Qeverisë (VIDEO)
- Djali i Rafiz Alitit: Ku ishte Hamdi Ndrecaj me 9 maj
- "Monstra", Zeka: Pse kurrë nuk u tregua se njëri prej të vrarëve në Smillkovë ishte dëshmitar në Hagë
- Zvicra shpalos milionerët edhe nga Maqedonia, me llogari bankare në këtë vend
- Tërbohet moti në Kumanovë pak minuta para varrimit të Beg Rizajt (FOTO-VIDEO)
- Maturë e përgjakur në Shkup
- Masakra tek Shkencat, publikohet video nga momenti i ngjarjes (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn